Civil Kollégium Alapítvány - Közösségszervezés

**Pályázati Felhívás haladó közösségszervezőknek**

**1. Pályázati felhívás, a pályázat célja**

A Civil Kollégium Alapítvány (CKA) az Open Society Initiative for Europe (OSIFE) pénzügyi támogatásával **pályázatot** hirdet közösségszervező munkatapasztalattal rendelkező magyarországi **közösségszervezők számára**.

A Program a társadalmi önszerveződést, a helyi közösségek és ágazat ügyek mentén szerveződő csoportok érdekérvényesítését kívánja erősíteni. Azoknak a közösségszervezőknek a pályázatát várjuk, akik a tapasztalható társadalmi problémák közösségszervező eszközökkel történő megoldásával kívánnak foglalkozni.

A kiválasztott **közösségszervezőknek** a CKA fedezi **24 hónapos (1+1 éves) időtartamra a személyi költségeit és a szervezéshez szükséges felmerülő költségeket.**

**2. Pályázati keretfeltételek**

**2.1. A pályázónak az alábbi feltételeknek kell megfelelnie:**

A pályázat keretében olyan közösségszervezők jelentkezését várjuk, akik már **tapasztalatokkal rendelkeznek a közösségszervezés terén**. **A támogatás elnyerése esetén képesek egy országos közösségszervező team tagjaiként a CKA közösségszervező programjában dolgozni.**

**A közösségszervezés fókuszai a közösségszervező team tagjaink tapasztalatai, a társadalmi igazságtalanságok megoldása felé mutatva, a team munka során alakulnak ki.**

**2.2. A támogatás ideje alatt a támogatott közösségszervezők kötelezettségei:**

* A CKA illetve a team vezetője által meghatározott feladat- és munkarend szerinti részvétel a team munkájában.
* Az elvégzett munka dokumentálása, eredményeinek publikálása.
* A támogatott szervezők vállalják, hogy a program során részt vesznek a CKA által szervezett képzéseken, szakmai konzultációkon, illetve egyéb program-tevékenységeken.
* Együttműködnek a CKA munkatársaival a program kommunikációjának és média-megjelenéseinek szervezésében.
* Vállalják az országos közösségszervező építkezésben és a közösségszervezők együttműködésének fejlesztésében kezdeményezett közös feladatokat.

**2.3. A pályázat lebonyolítása, beadási határidő**

A pályázóknak jelen dokumentum második felében található ’pályázati adatlapon’ kell benyújtaniuk pályázatukat. A pályázatokat a Civil Kollégium Alapítvány szakmai munkatársai értékelik. Az eredményről minden pályázó írásbeli értesítést kap.

***A pályázatok beérkezésének határideje: 2019. november 25. (éjfél).***

A pályázatokat elektronikus levélben, a következő elektronikus címre kell eljuttatni:

**kozossegszervezes@cka.hu**

Pályázatokkal kapcsolatos információ kizárólag ezen az e-mail címen kérhető!

Az értékelésben azok a pályázatok vesznek részt, amelyek határidőre, a fenti email címre érkeznek, valamint a formai követelményeknek megfelelnek. A pályázatok beérkezésekor a pályázók a levél beérkezését megerősítő üzenetet kapnak.

A munka várható kezdete: 2020. január 20.

**2.4. A pályázatok elbírálásának szempontjai**

* A pályázó munkájának eddigi eredményei, benyújtott programterve, a pályázati kiírásnak való megfelelése

Azonnali elutasításban részesülnek:

* azok a pályázatok, amelyek a formai követelményeknek nem felelnek meg,
* határidőn túl beérkezett pályázatok,
* azon pályázatok, melyek mögött valamely politikai párt áll.

Formai követelmények:

* A pályázati adatlap pontos kitöltése.
* A pályázat előírt terjedelmi korlátainak betartása.
* A közösségszervező pályázó önéletrajzának és motivációs levelének (“Miért akarok közösségszervező team tagja lenni?” címmel) benyújtása.

Az értékelés eredményével kapcsolatban fellebbezésre nincs mód, a döntést a CKA nem indokolja.

A CKA fenntartja a jogot a pályázat esetleges visszahívására.

A támogatottak kiválasztásának folyamata

A kiválasztás egy lépcsőben történik, **a pályázatok elbírálásának határideje december 4.**

**2.5. A pályázati támogatások tartalma, összege, időtartama**

A pályázati támogatás időtartama **24 hónap**, mely **kétszer egy éves megbízási szerződés** megkötését jelenti. A második évre kötendő szerződés az első éves munka értékelését követően kerülhet sor.

**2.6. A közösségszervezők feladatainak körvonalai**

A program során vállalja a közösségszervező megközelítés során jellemzően alkalmazott módszertani lépések megvalósítását.

* A programba bevonható **érintettek feltérképezése** (kapcsolatépítő beszélgetések)
* Érintett **csoport**(ok) létrejöttének/fejlődésének **támogatása**
* A közösség által meghatározott ügyek mentén szerveződő **kampányok** megvalósítása
* A létrejövő **szervezet** **megerősödésének** és hosszú-távú fennmaradásának elősegítése
* Az **országos szakmai építkezésének támogatása**
* **Forrásszervezés**, adománygyűjtés a közösségszervező munkához.

**A közösségszervező feladatai:**

* A team vezető irányításával részvétel a szervezési folyamatban, a létrejövő csoport fennmaradásának/erősítésének elősegítése
* Az országos tematikus együttműködések kialakítása a társadalmi igazságtalanságok felszámolásáért küzdő csoportokkal, szervezetekkel
* Velük való kapcsolatépítés, műhelyek és/vagy felkészítő alkalmak szervezése, koalíciós együttműködések kialakításának elősegítése
* Országos/tematikus kampányok megszületésének és megvalósításának elősegítése
* Részvétel a Közösségszervezők Országos Találkozójának megszervezésében
* Rendszeres egyeztetés a CKA munkatársaival

A programot megkezdő projektíndító műhelymunka ideje, helyszíne: **2020. január 13-17.** (A részvétel feltétele a programon való elindulásnak).

**Helyszíne**: Civil Kollégium Képzési Központja, Kunszentmiklós-Kunbábony

**Pályázati Adatlap**

**Kérjük, töltse ki a pályázati adatlapot és küldje el a** **kozossegszervezes@cka.hu** **címre.**

Kérjük, mellékelje a következő dokumentumokat:

* A közösségszervezők önéletrajza és motivációs levele

**A pályázó bemutatása**

|  |  |
| --- | --- |
| Neve |  |
| Állandó lakcíme |  |
|  |  |
| Tartózkodási hely szerinti címe |  |
| Mobiltelefon száma |  |
| E-mail címe |  |
| Honlap/facebook oldalának címe |  |
|  |  |

**A pályázati program bemutatása**

**A pályázati program összefoglalója**

|  |
| --- |
| **Maximum 250 szóban összegezze a megoldani kívánt problémát, az elérendő célokat, tervezett közösségszervező tevékenységeit.** |

**A program részletes bemutatása – maximum 10 oldal**

1. **A pályázó közösségszervező által fontosnak tartott társadalmi problémák, esetleges ügyeinek bemutatása**: Mi az az érdekvédelmi ügy, sérelem, megoldatlan probléma, melyre reagálni akar? Miért és kik számára legfontosabb a probléma megoldása? Értelmezhető a probléma országos szinten és ha igen, miért? Hogyan látja a probléma országos megoldási lehetőségeit?

1. **Elérendő célok és alkalmazandó eszközök:** Milyen érdekérvényesítési, közösségszervezési tevékenységet végezne? Mutassa be, hogy milyen más szervezeteket ismer, amelyek hasonló témában tevékenykednek az adott ügyben országosan.  Kikkel sikerült eddig együttműködni és kikkel tervezi? Mutassa be céljait (2-3 alapvető célkitűzést).

1. **Korábbi tevékenységeinek bemutatása, részletezése:** Mutassa be, melyek azok a problémák, ügyek, melyeken korábban dolgozott? Milyen sikereket ért el? Részletezze és mutassa be közösségszervező munkáját, tevékenységeit! Különös tekintettel a csoport szervezésére, kampányok tervezésére, akciók kivitelezésére!

**Kérjük listázza a munkájáról információt nyújtó linkeket, mellékelje a tevékenységeiről fontosnak tartott dokumentumait elektronikus formában.**